Brett Lee klaar met krieket | Nuus24
Sydney – Die Australiese snelbouler Brett Lee het Vrydag, ná 'n loopbaan van dertien jaar, sy uittrede uit internasionale krieket aangekondig.Die 35-jarige het gesê 'n kuitbesering, wat hom gedwing het om uit Australië se onlangse eendagreeks teen Engeland te onttrek, het die besluit makliker gemaak. "Ek het vanoggend wakker geword en besef ek is gereed," het Lee gesê en bygevoeg dat die oorspronklike plan was om by die twintig20-Wêreldtoernooi in Sri Lanka sy laaste wedstryd te speel."Persoonlik dink ek in 'n spansport moet jou verbintenis 100% wees – geestelik en fisiek," het hy tydens Vrydag se mediakonferensie gesê.Lee het gesê hy sal steeds twintig20-krieket in die Indiese Premierliga en Australiese Big Bash-toernooi speel.Tydens sy internasionale loopbaan het die Australiër 310 paaltjies in 76 toetse en 380 paaltjies in 221 eendagwedstryde laat kantel.Lee het in Februarie 2010 sy uittrede uit toetskrieket bekendgemaak, maar steeds sy land in eendag- en t20-wedstryde verteenwoordig.Vir die jongste sportnuus volg Nuus24Sport op Twitter.
Lees meer oor: brett lee | australië krieket VOLGENDE OP NUUS24X
Polokwane JobsKimberley JobsGauteng Jobs
Human Resources JobsHealthcare JobsRetail Jobs